CELEX: 32016D1926
Language: hu
Date: 2016-11-03 00:00:00
Title: A Bizottság (EU) 2016/1926 végrehajtási határozata (2016. november 3.) a 443/2009/EK európai parlamenti és tanácsi rendelet alapján az akkumulátortöltő fotovoltaikus tetőnek a személygépkocsik szén-dioxid-kibocsátásának csökkentésére szolgáló innovatív technológiaként való jóváhagyásáról (EGT-vonatkozású szöveg )

4.11.2016   
            
            
               HU
            
            
               Az Európai Unió Hivatalos Lapja
            
            
               L 297/18
            
         A BIZOTTSÁG (EU) 2016/1926 VÉGREHAJTÁSI HATÁROZATA
   (2016. november 3.)
   a 443/2009/EK európai parlamenti és tanácsi rendelet alapján az akkumulátortöltő fotovoltaikus tetőnek a személygépkocsik szén-dioxid-kibocsátásának csökkentésére szolgáló innovatív technológiaként való jóváhagyásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a könnyű haszongépjárművek szén-dioxid-kibocsátásának csökkentésére irányuló közösségi integrált megközelítés keretében az új személygépkocsikra vonatkozó kibocsátási követelmények meghatározásáról szóló, 2009. április 23-i 443/2009/EK európai parlamenti és tanácsi rendeletre (1) és különösen annak 12. cikke (4) bekezdésére,
   tekintettel a 443/2009/EK európai parlamenti és tanácsi rendelet alapján a személygépkocsik szén-dioxid-kibocsátásának csökkentésére szolgáló innovatív technológiák jóváhagyási és minősítési eljárásának megállapításáról szóló, 2011. július 25-i 725/2011/EU bizottsági végrehajtási rendelete (2) és különösen annak 10. cikke (2) bekezdésére,
   mivel:
   
               (1)
            
            
               A Bizottság a 443/2009/EK rendelet 12. cikke, a 725/2011/EU bizottsági végrehajtási rendelet és az innovatív technológiák jóváhagyásának a 443/2009/EK rendelet alapján történő kérelmezésére vonatkozó technikai iránymutatás (3) alapján értékelte az a2solar Advanced and Automotive Solar Systems GmbH szállító (a továbbiakban: kérelmező) által az akkumulátortöltő fotovoltaikus tető innovatív technológiaként való jóváhagyására irányuló, 2016. február 4-én benyújtott kérelmet.
            
         
               (2)
            
            
               A kérelemben benyújtott információk igazolják, hogy teljesülnek a 443/2009/EK rendelet 12. cikkében, valamint a 725/2011/EU végrehajtási rendelet 2. és 4. cikkében foglalt feltételek és kritériumok. Ezért a kérelmező által javasolt akkumulátortöltő fotovoltaikus tetőt innovatív technológiaként jóvá kell hagyni.
            
         
               (3)
            
            
               A 2014/806/EU (4) és az (EU) 2015/279 végrehajtási határozatokkal (5) a Bizottság már jóváhagyott két, akkumulátortöltő fotovoltaikus tetőkre vonatkozó kérelmet. Az említett kérelmek, valamint e kérelem értékeléséből szerzett tapasztalatok alapján kielégítő és következetes igazolást nyert, hogy az akkumulátortöltő fotovoltaikus tető megfelel a 443/2009/EK rendelet 12. cikkében és a 725/2011/EU végrehajtási rendeletben foglalt jogosultsági feltételeknek, és a viszonyítási alapul vett jármű kibocsátásához képest legalább 1 g CO2/km szén-dioxid-csökkentést biztosít. Ezért helyénvaló általánosan elismerni és a 443/2009/EK rendelet 12. cikke (4) bekezdésének megfelelően igazolni, hogy ezen innovatív technológia képes csökkenteni a szén-dioxid-kibocsátást, valamint általános vizsgálati módszert megadni a szén-dioxid-kibocsátáscsökkentés tanúsítására.
            
         
               (4)
            
            
               A gyártóknak ezért lehetőséget kell biztosítani arra, hogy a fenti feltételeknek eleget tevő akkumulátortöltő fotovoltaikus tetőknek köszönhető szén-dioxid-kibocsátáscsökkentésről minősítést szerezzenek. Annak érdekében, hogy kizárólag a leírt feltételeknek megfelelő akkumulátortöltő fotovoltaikus tetőket lehessen e minősítésre ajánlani, a gyártónak a típusjóváhagyó hatósághoz benyújtott minősítési kérelemhez egy független, tanúsított szervezet által készített, az alkotóelem e határozatban előírt feltéteknek való megfelelését igazoló ellenőrzési jelentést is mellékelnie kell.
            
         
               (5)
            
            
               Amennyiben a típusjóváhagyó hatóság úgy találja, hogy az akkumulátortöltő fotovoltaikus tető nem felel meg a minősítési feltételeknek, a csökkentett kibocsátásra vonatkozó minősítési kérelmet el kell utasítania.
            
         
               (6)
            
            
               Az akkumulátortöltő fotovoltaikus tetők szén-dioxid-kibocsátáscsökkentésének meghatározására indokolt vizsgálati módszert elfogadni.
            
         
               (7)
            
            
               Annak meghatározásához, hogy az akkumulátortöltő fotovoltaikus tető mekkora szén-dioxid-kibocsátáscsökkentést tesz lehetővé, meg kell határozni a viszonyítási alapul vett járművet, amellyel az innovatív technológiával felszerelt jármű hatékonyságát a 725/2011/EU végrehajtási rendelet 5. és 8. cikke szerint össze kell vetni. A Bizottság szerint a viszonyítási alapul vett járműnek egy olyan járműváltozatnak kell lennie, amely – a fotovoltaikus tetőt és adott esetben a kiegészítő akkumulátort, valamint a napenergia villamos energiává alakításához és tárolásához kifejezetten szükséges további berendezéseket kivéve – minden vonatkozásában azonos az ökoinnováció tárgyát képező járművel.
            
         
               (8)
            
            
               A 725/2011/EU végrehajtási rendelet 2. cikke (2) bekezdése b) pontjának megfelelően bizonyítani kell, hogy az akkumulátortöltő fotovoltaikus tető elválaszthatatlan a jármű hatékony működésétől. Ez azt jelenti, hogy a fotovoltaikus tető által előállított energia nem fordítható például kizárólag egy komfortnövelő berendezésre.
            
         
               (9)
            
            
               Az akkumulátortöltő fotovoltaikus tetők új járművekben történő, egyre szélesebb körben való alkalmazásának előmozdítása érdekében a gyártók számára biztosítani kell annak a lehetőségét is, hogy egy kérelem keretében több akkumulátortöltő fotovoltaikus tetőrendszer szén-dioxid-kibocsátáscsökkentéséről is minősítést szerezzenek. E lehetőség alkalmazásakor helyénvaló ugyanakkor beépíteni egy olyan mechanizmust, amely csak a leghatékonyabb akkumulátortöltő fotovoltaikus tetőrendszerek alkalmazása számára biztosít ösztönzőket.
            
         
               (10)
            
            
               A 2007/46/EK európai parlamenti és tanácsi irányelv (6) I., VIII. és IX. melléklete szerinti típus-jóváhagyási dokumentációkban feltüntetendő általános ökoinnovációs kód meghatározása céljából meg kell állapítani az innovatív technológiára alkalmazandó egyedi kódot,
            
         ELFOGADTA EZT A HATÁROZATOT:
   1. cikk
   Jóváhagyás
   A Bizottság a 443/2009/EK rendelet 12. cikke értelmében vett innovatív technológiaként jóváhagyja az a2solar Advanced and Automotive Solar Systems GmbH kérelmében leírt akkumulátortöltő fotovoltaikus tetőt.
   2. cikk
   A szén-dioxid-kibocsátáscsökkentés minősítésének kérelmezése
   (1)   A gyártó a szén-dioxid-kibocsátáscsökkentés minősítését a hagyományos belsőégésű motorral meghajtott M1 kategóriájú járművekben való alkalmazásra szánt olyan akkumulátortöltő fotovoltaikus tetőrendszerre kérelmezheti, amely magában foglalja az alábbi elemek mindegyikét:
   
               a)
            
            
               egy fotovoltaikus tető;
            
         
               b)
            
            
               a napenergia villamos energiává alakításához és tárolásához szükséges berendezés;
            
         
               c)
            
            
               kifejezetten erre a célra kialakított tárolókapacitás.
            
         (2)   Ezen elemek teljes tömegét független, tanúsított szervezetnek kell ellenőriznie, és jelentésben megerősítenie.
   3. cikk
   A szén-dioxid-kibocsátáscsökkentés minősítése
   (1)   A 2. cikk (1) bekezdésében említett akkumulátortöltő fotovoltaikus tetőrendszerek alkalmazásából eredő szén-dioxid-kibocsátáscsökkentést a mellékletben foglalt módszerrel kell megállapítani.
   (2)   Ha a gyártó egy járműkivitelt tekintve több akkumulátortöltő fotovoltaikus tetőrendszerre kéri a szén-dioxid-kibocsátáscsökkentés minősítését, a típusjóváhagyó hatóság meghatározza, hogy a vizsgált akkumulátortöltő fotovoltaikus tetők közül melyik biztosítja a legkisebb szén-dioxid-kibocsátáscsökkentést, és a legalacsonyabb értéket jegyzi be az adott típus-jóváhagyási dokumentációba. Az értéket a 725/2011/EU végrehajtási rendelet 11. cikke (2) bekezdésének megfelelően kell feltüntetni a megfelelőségi nyilatkozatban.
   4. cikk
   Ökoinnovációs kód
   Ha a 725/2011/EU végrehajtási rendelet 11. cikkének (1) bekezdése szerint e határozatra történik hivatkozás, a típus-jóváhagyási dokumentációban a 21. sz. ökoinnovációs kódot kell megadni.
   5. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2016. november 3-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 140., 2009.6.5., 1. o.
   
   
      (2)  A Bizottság 725/2011/EU végrehajtási rendelete (2011. július 25.) a 443/2009/EK európai parlamenti és tanácsi rendelet alapján a személygépkocsik szén-dioxid-kibocsátásának csökkentésére szolgáló innovatív technológiák jóváhagyási és minősítési eljárásának megállapításáról (HL L 194., 2011.7.26., 19. o.).
   
      (3)  https://circabc.europa.eu/w/browse/f3927eae-29f8-4950-b3b3-d2e700598b52
   
      (4)  A Bizottság 2014. november 18-i 2014/806/EU végrehajtási határozata a 443/2009/EK európai parlamenti és tanácsi rendelet alapján a Webasto akkumulátortöltő napelemtetőnek a személygépkocsik szén-dioxid-kibocsátásának csökkentésére szolgáló innovatív technológiaként való jóváhagyásáról (HL L 332., 2014.11.19., 34. o.).
   
      (5)  A Bizottság 2015. február 19 –i (EU) 2015/279 végrehajtási határozata a 443/2009/EK európai parlamenti és tanácsi rendelet alapján az akkumulátortöltő Asola napelemtetőnek a személygépkocsik szén-dioxid-kibocsátásának csökkentésére szolgáló innovatív technológiaként való jóváhagyásáról (HL L 47., 2015.2.20., 26. o.).
   
      (6)  Az Európai Parlament és a Tanács 2007. szeptember 5-i 2007/46/EK irányelve a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról (keretirányelv) (HL L 263., 2007.10.9., 1. o.).
   
      MELLÉKLET
      
         MÓDSZERTAN AZ AKKUMULÁTORTÖLTŐ FOTOVOLTAIKUS TETŐK RÉVÉN ELÉRT SZÉN-DIOXID-KIBOCSÁTÁSCSÖKKENÉS MEGÁLLAPÍTÁSÁHOZ
      
      1.   BEVEZETÉS
      Ahhoz, hogy megállapítható legyen, mekkora szén-dioxid-kibocsátáscsökkenés érhető el egy M1 kategóriájú járművekben való alkalmazásra szánt akkumulátortöltő fotovoltaikus tető használata révén, meg kell határozni a következőket:
      
                  1.
               
               
                  a vizsgálati feltételek;
               
            
                  2.
               
               
                  a vizsgálati berendezés;
               
            
                  3.
               
               
                  a csúcsteljesítmény meghatározása;
               
            
                  4.
               
               
                  a szén-dioxid-kibocsátáscsökkenés kiszámítása;
               
            
                  5.
               
               
                  a szén-dioxid-kibocsátáscsökkenés statisztikai hibahatárának kiszámítása.
               
            2.   SZIMBÓLUMOK, PARAMÉTEREK ÉS MÉRTÉKEGYSÉGEK
      
         Latin betűs szimbólumok
      
      
                  
                     
               
               
                  –
               
               
                  szén-dioxid-kibocsátáscsökkenés [g CO2/km]
               
            
                  CO2
                  
               
               
                  –
               
               
                  szén-dioxid
               
            
                  CF
               
               
                  –
               
               
                  az átváltási tényező (l/100 km) – (g CO2/km) [gCO2/l] a 3. táblázat meghatározása szerint
               
            
                  M
               
               
                  –
               
               
                  a futásteljesítmény évi középértéke [km/év] a 4. táblázat meghatározása szerint
               
            
                  
                     
               
               
                  –
               
               
                  a fotovoltaikus napelemtető mért átlagos csúcsteljesítménye [W]
               
            
                  n
               
               
                  –
               
               
                  a fotovoltaikus napelemtető csúcsteljesítmény-méréseinek száma, ami legalább 5
               
            
                  SCC
               
               
                  –
               
               
                  napenergia-korrekciós együttható [-] az 1. táblázat meghatározása szerint
               
            
                  
                     
               
               
                  –
               
               
                  a teljes szén-dioxid-kibocsátáscsökkenés [g CO2/km] statisztikai hibahatára
               
            
                  SIR
                  
               
               
                  –
               
               
                  az Európában mért szoláris besugárzás éves középértéke [W/m2], azaz 120 W/m2
                  
               
            
                  SIR_STC
                  
               
               
                  –
               
               
                  szabványos vizsgálati feltételek (Standard Test Conditions, STC) mellett mért globális besugárzás [W/m2], azaz 1 000 W/m2
                  
               
            
                  
                     
               
               
                  –
               
               
                  a fotovoltaikus napelemtető csúcsteljesítménye számtani középértékének szórása [W]
               
            
                  UFIR
                  
               
               
                  –
               
               
                  kihasználtsági tényező (árnyékoltsági hatás), azaz 0,51
               
            
                  VPe
                  
               
               
                  –
               
               
                  a tényleges energiafogyasztás [l/kWh] a 2. táblázat meghatározása szerint
               
            
                  
                     
               
               
                  –
               
               
                  a számított szén-dioxid-kibocsátáscsökkenés érzékenysége a fotovoltaikus napelemtető átlagos csúcsteljesítményére
               
            
         Görög betűs szimbólumok
      
      
                  ΔCO2m
                  
               
               
                  –
               
               
                  a napelemrendszer plusztömege miatt alkalmazandó szén-dioxid-korrekciós tényező [g CO2/km] az 5. táblázat meghatározása szerint
               
            
                  Δm
               
               
                  –
               
               
                  a napelemrendszer beszereléséből adódó plusztömeg [kg]
               
            
                  ηA
                  
               
               
                  –
               
               
                  a váltakozó áramú generátor hatásfoka [%], azaz 67 %
               
            
                  ηSS
                  
               
               
                  –
               
               
                  a napelemrendszer hatásfoka [%], azaz 76 %
               
            
                  Φ
               
               
                  –
               
               
                  a fotovoltaikus panel hosszanti dőlésszöge [°].
               
            
         Alsó indexek
      
      Az (i) alsó index a fotovoltaikus tető csúcsteljesítményének mérésére utal
      3.   A CSÚCSTELJESÍTMÉNY MÉRÉSEI ÉS MEGHATÁROZÁSA
      A fotovoltaikus tető mért átlagos csúcsteljesítményét  minden járműváltozat esetében kísérleti úton kell meghatározni. A vizsgált berendezés kezdeti stabilizálását az IEC 61215-2:2016 nemzetközi szabványban (1) meghatározott módszertan szerint kell elvégezni. A csúcsteljesítmény méréseit az IEC/TS 61836:2007 nemzetközi szabványban (2) meghatározott szabványos vizsgálati feltételek mellett kell elvégezni.
      Egy teljes, leszerelt fotovoltaikus tetőt kell használni. A panel négy sarkának érintkeznie kell a mérősíkkal.
      A csúcsteljesítményt legalább ötször meg kell mérni, és ki kell számolni a kapott értékek számtani középértékét ().
      4.   A SZÉN-DIOXID-KIBOCSÁTÁSCSÖKKENÉS KISZÁMÍTÁSA
      A fotovoltaikus tető révén elért szén-dioxid-kibocsátáscsökkenést az 1. képlettel számítható ki (3).
      
         1. képlet
      
      
         
      Ahol:
      
                  
                     
               
               
                  :
               
               
                  szén-dioxid-kibocsátáscsökkenés [g CO2/km]
               
            
                  SIR
                  
               
               
                  :
               
               
                  az Európában mért szoláris besugárzás éves középértéke [W/m2], azaz 120 W/m2
                  
               
            
                  UFIR
                  
               
               
                  :
               
               
                  kihasználtsági tényező (árnyékoltsági hatás) [-], azaz 0,51
               
            
                  ηSS
                  
               
               
                  :
               
               
                  a fotovoltaikus rendszer hatásfoka [%], azaz 76 %
               
            
                  
                     
               
               
                  :
               
               
                  a fotovoltaikus tető mért átlagos csúcsteljesítménye [W]
               
            
                  SIR_STC
                  
               
               
                  :
               
               
                  szabványos vizsgálati feltételek (Standard Test Conditions, STC) mellett mért globális besugárzás [W/m2], azaz 1 000 W/m2
                  
               
            
                  SCC
               
               
                  :
               
               
                  napenergia-korrekciós együttható [-] az 1. táblázat meghatározása szerint Az akkumulátorrendszer teljes rendelkezésre álló tárolókapacitását, illetve az SCC értéket a jármű gyártójának kell megadnia.
                  
                     1. táblázat
                  
                  
                     Napenergia-korrekciós együttható
                  
                  
                              A (12 V-os) akkumulátorrendszer teljes rendelkezésre álló tárolókapacitása/a fotovoltaikus tető átlagos csúcsteljesítménye [Ah/W] (4)
                              
                           
                           
                              0,10
                           
                           
                              0,20
                           
                           
                              0,30
                           
                           
                              0,40
                           
                           
                              0,50
                           
                           
                              0,60
                           
                           
                              > 0,666
                           
                        
                              Napenergia-korrekciós együttható (SCC)
                           
                           
                              0,481
                           
                           
                              0,656
                           
                           
                              0,784
                           
                           
                              0,873
                           
                           
                              0,934
                           
                           
                              0,977
                           
                           
                              1
                           
                        
            
                  VPe
                  
               
               
                  :
               
               
                  a tényleges energiafogyasztás [l/kWh] a 2. táblázat meghatározása szerint
                  
                     2. táblázat
                  
                  
                     Tényleges energiafogyasztás
                  
                  
                              Motortípus
                           
                           
                              Tényleges energiafogyasztás (VPe)
                              [l/kWh]
                           
                        
                              Benzinmotor
                           
                           
                              0,264
                           
                        
                              Benzinüzemű turbófeltöltős motor
                           
                           
                              0,280
                           
                        
                              Dízelmotor
                           
                           
                              0,220
                           
                        
            
                  ηA
                  
               
               
                  :
               
               
                  a váltakozó áramú generátor hatásfoka [%], azaz 67 %.
               
            
                  CF
               
               
                  :
               
               
                  az átváltási tényező (l/100 km) – (g CO2/km) [gCO2/l] a 3. táblázat meghatározása szerint
                  
                     3. táblázat
                  
                  
                     Tüzelőanyag-átváltási tényező
                  
                  
                              Tüzelőanyag típusa
                           
                           
                              Átváltási tényező (l/100 km) – (g CO2/km) (CF)
                              [gCO2/l]
                           
                        
                              Benzinmotor
                           
                           
                              2 330 
                           
                        
                              Dízelmotor
                           
                           
                              2 640 
                           
                        
            
                  M
               
               
                  :
               
               
                  a futásteljesítmény évi középértéke [km/év] a 4. táblázat meghatározása szerint
                  
                     4. táblázat
                  
                  
                     M1 kategóriájú járművek futásteljesítményének évi középértéke
                  
                  
                              Tüzelőanyag típusa
                           
                           
                              A futásteljesítmény (M) évi középértéke [km/év]
                           
                        
                              Benzinmotor
                           
                           
                              12 700 
                           
                        
                              Dízelmotor
                           
                           
                              17 000 
                           
                        
            
                  Φ
               
               
                  :
               
               
                  a fotovoltaikus panel hosszanti dőlésszöge [°]. Ezt az értéket a jármű gyártójának kell megadnia.
               
            
                  ΔCO2m
                  
               
               
                  :
               
               
                  a napelemtető és adott esetben a kiegészítő akkumulátor, valamint a napenergia villamos energiává alakításához és tárolásához kifejezetten szükséges további berendezések plusztömege miatt alkalmazandó szén-dioxid-korrekciós tényező [g CO2/km] az 5. táblázat meghatározása szerint
                  
                     5. táblázat
                  
                  
                     A plusztömeg miatt alkalmazandó szén-dioxid-korrekciós tényező
                  
                  
                              Tüzelőanyag típusa
                           
                           
                              A plusztömeg miatt alkalmazandó szén-dioxid-korrekciós tényező (ΔCO2m)
                              [g CO2/km]
                           
                        
                              Benzinmotor
                           
                           
                              0,0277 · Δm
                           
                        
                              Dízelmotor
                           
                           
                              0,0383 · Δm
                           
                        
            Az 5. táblázatban a Δm a napelemtetőből és adott esetben a kiegészítő akkumulátorból, valamint a napenergia villamos energiává alakításához és tárolásához kifejezetten szükséges további berendezésekből álló fotovoltaikus rendszer beépítéséből eredő plusztömeg.
      A Δm a fotovoltaikus rendszer tömege és a rendes acéltető tömege közötti pozitív különbség. A rendes acéltető becsült tömege 12 kg. Amennyiben a napelemtető tömege 12 kg-nál kisebb, nem kell korrigálni a tömeget.
      5.   A STATISZTIKAI HIBAHATÁR KISZÁMÍTÁSA
      A csúcsteljesítmény számtani középértékének szórását a 2. képlettel kell kiszámítani.
      
         2. képlet
      
      
         
      Ahol:
      
                  
                     
               
               
                  :
               
               
                  a csúcsteljesítmény számtani középértékének szórása [W]
               
            
                  
                     
               
               
                  :
               
               
                  a csúcsteljesítmény [W] mért értéke
               
            
                  
                     
               
               
                  :
               
               
                  a csúcsteljesítmény [W] számtani középértéke
               
            
                  n
               
               
                  :
               
               
                  a csúcsteljesítmény-mérések száma, ami legalább 5
               
            A fotovoltaikus tető csúcsteljesítménye számtani középértékének szórásából adódik a szén-dioxid-kibocsátáscsökkenés statisztikai hibahatára . Ennek értékét a 3. képlettel kell kiszámítani.
      
         3. képlet
      
      
         
      6.   STATISZTIKAI SZIGNIFIKANCIA
      Az akkumulátortöltő fotovoltaikus tetővel felszerelt járműtípusok, -változatok és -kivitelek mindegyike esetében igazolni kell, hogy a szén-dioxid-kibocsátáscsökkenés a 725/2011/EU végrehajtási rendelet 9. cikkének (1) bekezdésében előírtaknak megfelelően, statisztikailag szignifikáns módon meghaladja az 1 gCO2/km alsó küszöbértéket. Következésképpen a 4. képletet kell alkalmazni.
      
         4. képlet
      
      
         
      Ahol:
      
                  MT
               
               
                  :
               
               
                  alsó küszöbérték [g CO2/km], azaz 1 g CO2/km
               
            
                  
                     
               
               
                  :
               
               
                  a teljes szén-dioxid-kibocsátáscsökkenés [g CO2/km] statisztikai hibahatára
               
            Ha a szén-dioxid-kibocsátás 4. képlettel kiszámított csökkenése a 725/2011/EU végrehajtási rendelet 9. cikkének (1) bekezdésében meghatározott küszöbérték alatt van, akkor a rendelet 11. cikke (2) bekezdésének második albekezdését kell alkalmazni.
      
         (1)  A Nemzetközi Elektrotechnikai Bizottság (IEC), IEC 61215-2:2016 szabványa: „Földfelszíni alkalmazású fotovoltaikus modulok. A szerkezeti felépítés minősítése és típusjóváhagyás.”
      
         (2)  A Nemzetközi Elektrotechnikai Bizottság (IEC), IEC 61836-2007 szabványa „Fotovoltaikus napenergia-rendszerek. Fogalmak, fogalommeghatározások és szimbólumok.”
      
         (3)  Műszaki iránymutatás az innovatív technológiáknak a 443/2009/EK rendelet és az 510/2011/EU rendelet alapján történő jóváhagyására irányuló kérelmek elkészítéséről https://circabc.europa.eu/sd/a/bbf05038-a907-4298-83ee-3d6cce3b4231/Technical%20Guidelines%20October%202015.pdf
      
         (4)  A teljes tárolókapacitás magában foglalja a (12 V-os) indítóakkumulátor 10 Ah-s közepes hasznos tárolókapacitását. Minden érték a szoláris besugárzás 120 W/m2-es éves középértéke, 0,49-os árnyékoltsági arány és napi 1 óra 750 W villamosenergia-szükségletű gépjárművezetés mellett értendő.